શીર્ષક: રાહુલ ગાંધી તેમની ચોટલી અને તિલક ક્યારે દેખાડશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ગુજરાતમાં ચૂંટણીપ્રચાર દરમ્યાન રાહુલ ગાંધી સોમનાથ મંદિરની મુલાકાતે

કોંગ્રેસના ઉપાધ્યક્ષ રાહુલ ગાંધીના હિન્દુ સંસ્કારોને લલકારવામાં આવ્યા, ત્યારે તેમની જનોઈનું રહસ્ય બહાર આવ્યું હતું. 

ગુજરાતની કસોકસની ચૂંટણીના પ્રચાર દરમ્યાન રાહુલ સોમનાથ મંદિરના દર્શને ગયા, ત્યારે આ વાત બહાર આવી હતી. મેં રાહુલ ગાંધીની જનોઈ ક્યારેય જોઈ નથી. 

જોકે, હવે નેતાઓમાં પોતપોતાની જનોઈ દેખાડવાની હરિફાઈ શરૂ થાય અને તેઓ યજ્ઞ-હવન કરતી વખતે કે કોઈ કારણસર પોતાના કુર્તા ઉતારીને યુ-ટ્યૂબ પર તેમની જનોઈનું દેખાડતા દેખાય તો આશ્ચર્યચકિત થશો નહીં. 

ભારતીય રાજકારણે છેલ્લા ત્રણ વર્ષમાં લાંબી મજલ કાપી છે. 

તમને આ પણ વાંચવું ગમશે

નવું ફેશન સ્ટેટમેન્ટ

અર્ધ ચંદ્રાકાર, જાળીવાળી ટોપી નહીં, પણ ખભા પર પડેલી જાડી જનોઈ હવે ભારતીય રાજકારણનું નવું ફેશન સ્ટેટમેન્ટ છે. 

જોકે, જનોઈને ફેશન સ્ટેટમેન્ટ બનાવવામાં ઘણાં જોખમ અને પડકારો છે. 

જનોઈ જાળીવાળી ટોપી નથી કે ,જેને પહેરીને પાછલાં વર્ષોમાં અર્જુન સિંહ, અટલ બિહારી વાજપેયી, નીતિશ કુમાર અને લાલુપ્રસાદ યાદવ જેવા કોઈ પણ નેતા રાજી થઈને ઇફ્તાર પાર્ટીઓ આપતા હતા. 

જાળીવાળી ટોપીને તેમની ધર્મનિરપેક્ષતાનું સર્ટિફિકેટ ગણવામાં આવતી હતી. રાજકારણના નવા દૌરમાં જનોઈના વારસદાર કોને ગણવા?

રામવિલાસ પાસવાન, ઉદિત રાજ અને પ્રકાશ આંબેડકર જેવા દલિત નેતાઓને પણ રાહુલ ગાંધીની માફક જનોઈ પરંપરાના વાહક હોવાની છૂટ આપવામાં આવશે?

પોતાની જનોઈના રહસ્ય પરથી રાહુલ ગાંધીએ જાતે પડદો ઉઠાવ્યો ન હતો. તેમના વતી એ કામ કોંગ્રેસના પ્રવક્તા રણદીપસિંહ સુરજેવાલાએ દિલ્હીમાં પત્રકાર પરિષદ યોજીને કર્યું હતું. 

તેમણે ભારતીય જનતા પાર્ટી(બીજેપી)ને છૂપાઈને હુમલો કરતો કાયર પક્ષ ગણાવ્યો હતો. 

સુરજેવાલાએ પત્રકારો સમક્ષ એવું રહસ્યોદ્ઘાટન પણ કર્યું હતું, ''રાહુલ ગાંધી માત્ર ધર્મે જ હિન્દુ નથી, તેઓ જનોઈધારી હિન્દુ છે.''

વર્ણ વ્યવસ્થાને કારણે કરોડો જાટવ, વાલ્મીકિ, ખટિક, નિષાદ અને રાજભર યુવાનોને જનોઈ પહેરવાની છૂટ નથી. 

ઉપરોક્ત જાહેરાત કરતી વખતે સુરજેવાલાનું ધ્યાન એ યુવાનો પર નહીં ગયું હોય. 

આર્ય સમાજે દલિતોને જનોઈ પહેરાવવાનું અને ગાયત્રી મંત્રનો પાઠ કરતા કરવાનું અભિયાન દાયકાઓ પહેલાં શરૂ કર્યું હતું, પણ તેને કારણે વર્ણ વ્યવસ્થાના આકરા નિયમો બદલાયા ન હતા. 

સંઘને મજા પડી હશે

સોનિયા ગાંધી પછીના 'સેક્યુલર' કોંગ્રેસના સૌથી મોટા નેતાની 'ઉચ્ચવર્ણીય' હિન્દુ ઓળખની...